Diari Oficial de la Generalitat Valenciana


Sumari del DOGV 7987, del 24-02-2017 (2017/1430)

RESOLUCIÓ de 16 de febrer de 2017, de la Direcció General de Recursos Humans i Econòmics, en compliment de la Interlocutòria 427/16, de 12 desembre de 2016, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, en peça separada de mesures cautelars instades per Luis Víctor Navarro Martín.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7987

Data del DOGV
:   24-02-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/1430


Data del document
:   16-02-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 16 de febrer de 2017, de la Direcció General de Recursos Humans i Econòmics, en compliment de la Interlocutòria 427/16, de 12 desembre de 2016, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, en peça separada de mesures cautelars instades per Luis Víctor Navarro Martín. [2017/1430]  
En execució de la Interlocutòria de data 12 de desembre de 2016, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, dictada en peça separada de Mesures Cautelars número 2/194/8040-DKK instades per Luis Víctor Navarro Martín, resol pel gerent del Departament de Castelló el dia 10 de febrer de 2017 la reincorporació al servei actiu, amb efectivitat de 13 de febrer de 2017, en el lloc de treball que va resultar vacant, a conseqüència de la seua jubilació.  
La reincorporació de Luis Víctor Navarro Martín té caràcter provisional, en atenció a la naturalesa cautelar de la mesura judicial adoptada, i està condicionada a la sentència que es dicte en el procediment ordinari corresponent, o a qualsevol altra resolució que supose la modificació o alteració de la mesura cautelar acordada.  
La plaça a què es reincorpora és la 46296, cap de Secció de Nefrologia en l'Hospital General Universitari de Castelló, està inclosa en la Resolució de 18 de novembre de 2016, del director general de Recursos Humans i Econòmics, per la qual es convoca concurs per a la provisió de diverses direccions de servei i secció assistencials en diferents hospitals dependents de la Conselleria de Sanitat Universal i Salut Pública (DOGV 7926, 28.11.2016).  
Fent ús de les competències atribuïdes per l'article 17 del Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:  
  
Detraure la plaça 46205 de cap de Secció de nefrologia de la Resolució de 28 de novembre de 2016, del director general de Recursos Humans i Econòmics, per la qual es convoca concurs per a la provisió de diverses direccions de servei i secció assistencials en diferents hospitals dependents de la Conselleria de Sanitat Universal i Salut Pública (DOGV 7926, 28.11.2016) i suspendre el procediment del concurs de la plaça mentre l'ocupe Luis Víctor Navarro Martín.  
  
­­­­Contra la present resolució, podrà promoure's, per les parts legitimades, incident d'execució de sentència, davant de la Sala Contenciosa Administrativa del Tribunal Superior de Justícia segons disposen els articles 109 i concordants de la Llei 29/1998, de 13 de juliol, de la jurisdicció contenciosa administrativa, així com qualsevol altre recurs que estime en defensa del seu dret.  
  
València, 16 de febrer de 2017.- El director general de Recursos Humans i Econòmics: Justo Herrera Gómez.